Document ID: /roh_data/filtered/fineweb-2-filterrobots_roh.jsonl.gz/44999

Il discurs d’art ha lieu exclusivamain davant ils originals ed è concepì confurm al stgalim da scola respectiv. Partind dal mund d’experientscha individual da las participantas e dals participants vegn tschertgà in dialog. Elements interactivs durant la visita guidada porschan a las scolaras ed als scolars supplementarmain in access experimental e material a las ovras.
PURSCHIDAS PER CLASSAS DA SCOLA TAR LAS EXPOSIZIUNS ACTUALS
Ilse Weber. Clera notg
18-02 fin 30-07-2023
Cun 50 onns è l’artista Ilse Weber sa decidida da malegiar e da dissegnar mo pli chaussas ch’ella n’ha anc mai vis. Ella ha empruvà da sondar il mund da sia imaginaziun e da chattar in’atgna lingua figurativa en ina colliaziun singulara tranter il mund interiur ed il mund exteriur. En ils lavuratoris ed en ils discurs d’art eruin nus, co che nossas ideas e regurdientschas dal mund che ans circumdescha, vegnan influenzadas, e co che l’artista Ilse Weber ha sviluppà ses art sin basa da questas experientschas.
Dieter Roth
29-04 fin 27-08-2023
Dieter Roth è in maister da la stampa grafica. Cun in bun spiert e cun grond inschign ha el experimentà gia baud cun differentas tecnicas da stampa ed ha svelt sviluppà sia atgna lingua formala. El ha lavurà cun materials nunusitads ed ha empruvà novas proceduras da stampar u da squitschar. Gea, Dieter Roth ha schizunt lavurà cun victualias. Uschia ha el surpassà ed extendì ils cunfins da la stampa grafica e purtà ella en novas dimensiuns.
En ils lavuratoris ed en ils discurs d’art suandain nus ses exempel ed empruvain da lavurar cun il medium da la stampa grafica da maniera uschè creativa sco pussaivel.
Fixar in termin ordavant
Lingua: tudestg, rumantsch (sursilvan), talian
Durada: 90 minutas
Custs: Per las scolinas, per las scolas popularas, per las scolas medias e per las scolas professiunalas dal chantun Grischun gratuit. Per las scolas autas spezialisadas e per classas da scola extrachantunalas 150.00 francs (excl. TPV / incl. entrada).
Annunzia
PDF Formular d'annunzia per classas
Indemnisaziun dal temp da viadi
PDF Indemnisaziun da viadi per classas
Urden da chasa
PDF Urden da chasa per classas
Infurmaziun ed annunzia
<email-pii>
T +41 81 257 28 72